விருதுநகர் மாவட்டம் ஸ்ரீவில்லிப்புத்தூர் ஆண்டாள் திருக்கோயில் மிகவும் பிரசித்தி பெற்றது. திருப்பதி, ஸ்ரீரங்கம், அழகர்கோவில் போன்ற பெருமாளின் திருத்தலங்களில் நடைபெறும் சிறப்பு விசேஷங்களின்போது, ஸ்ரீவில்லிப்புத்தூர் ஆண்டாளுக்கு மாலை அணிவித்து அதை இங்கிருந்து கொண்டு சென்று சுவாமிகளுக்கு சூட்டுவது வழக்கம். திருப்பதி வெங்கடாஜலபதி கோயிலில் புரட்டாசி மாதத்தில் பிரம்மாமோற்சவம் விழா வெகுவிமரிசையாக நடைபெறுவது வழக்கம். இந்தியா மட்டுமின்றி பல்வேறு வெளிநாடுகளில் இருந்தும் லட்சக்கணக்கான பக்தர்கள் இந்த விழாவில் கலந்துகொள்வர்.